එසේ නම් ඔවුන් දෙපොළ ආදරයෙන් වෙළෙන්නේ කෙසේද?ජයන්ත චන්ද්‍රසිරිගේ තෙවැනි අර්ථපූර්ණ සිනමා සිතුවමේ වදීශ සහ මැදි වියෙහි කාන්තාව සහ ඔවුන් සමඟ ගනුදෙණු කරනා පිරිවර ඔබට මුණ ගැසෙයි.සමනළ සංධ්වනිය ඔස්සේ ජයන්ත අපව මෙවර රැගෙන යන්නේ අනූව දශකයේ මුල භාගයටය.ඒ කාල වකවානුවේ සීමිත පහසුකම් යටතේ ඇති දක්ෂ යොවුන් සංගීතඥයකු ඔහුට වඩා වයසින් මුහුකුරා ගිය කාන්තාවක කෙරෙහි බැඳුණු ගැඹුරු සහ අධ්‍යාත්මික ප්‍රේමයක් පසුබිම් කර ගනිමින් ජයන්ත මෙහි තිර පිටපත රචනා කොට තිබේ.අග්නිදාහය, ගරිල්ලා මාර්කටිං යන චිත්‍රපටයන් සේම ජයන්ත මෙහිදී ද සිය අනන්‍යතාවය සුරැකෙන පරිදි රූප රාමු සකස් කිරීමට උත්සුක වී ඇත.පවුලේ චිත්‍රපටයක් ලෙස නම් කෙරුණ ද මෙය වඩාත් සුදුසු වන්නේ තරුණ තරුණියන්ට බව ජයන්ත පවසා සිටියි.නව පරපුර නියෝජනය කරන උද්දික ප්‍රේමරත්න සමනළ සංධ්වනියෙහි වදීෂ චාමින්ද වික්‍රමනායකගේ චරිතය රඟයි.